hu hu hu hu hu hu hu hu hu hu hu hu hu hu hu hu hu hu hu hu hu hu pt hu pt hu sk hu hu hu hu eo hu hu es en hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu
román politikus, 2009-től 2012-ig Kolozsvár polgármestere, 1968-
2009. február 15. – 2012. február 15.
1968. február 8. (54 éves)
University of Agronomic Sciences and Veterinary Medicine of Bucharest
A Wikimédia Commons tartalmaz Sorin Apostu témájú médiaállományokat.
A bukaresti Agrártudományi és Állatorvosi Egyetem (USAMV) Állatorvosi Karán Élelmiszeripari technológia és szakértelem szakán végzett. Az állategészségügy doktora. Később egyetemi oklevelet és magiszteri oklevelet szerzett a bukaresti Politikatudományi és Közigazgatási Egyetem (SNSPA) Kommunikáció és Közkapcsolatok szakán.
A kolozsvári Agrártudományi és Állatorvosi Egyetem Mezőgazdaság Karának Mezőgazdasági termékek feldolgozási technológiái tanszékén egyetemi tanár. 21 könyvet, tankönyvet írt.
2000-ben lett a Demokrata Párt tagja. Emil Boc „felfedezettjeként” a 2004-es helyi választásokon kolozsvári városi tanácsos lett, de erről lemondott, amikor a polgármesteri hivatal műszaki osztályának élére került. 2008-ban ismét városi képviselő lett, ekkor alpolgármesternek választották. Miután Emil Boc polgármester miniszterelnök lett, az előrehozott polgármester-választáson 2009. február 15-én 60,48 százalékot kapott, így ő lett a város új vezetője. 2011 áprilisa óta a Demokrata Liberális Párt Kolozs megyei szervezetének alelnöke és a kolozsvári szervezet elnöke volt.
2011. november 9-én korrupció gyanújával letartóztatták.[1][2] 2012. január 19-én feleségével és két üzletemberrel együtt állt bíróság elé; 2009 és 2011 közötti befolyással való visszaéléssel, csúszópénz elfogadásával, pénzmosással és jogtalan haszonszerzéssel vádolják.
2012. február 15-én levélben közölte, hogy lemond a polgármesteri tisztségről.[3] 2014 júliusában négy és fél év börtönre ítélték csúszópénz elfogadása és befolyással történő üzérkedés miatt. 2016 májusában feltételesen szabadlábra helyezték.[4]
Felesége, Monica ügyvéd. Két gyermekük van, Tudor és Alexandra.
↑ Korrupciótól hangos Kolozsvár: folytatódnak a letartóztatások? – Szabadság, 2011. november 11.
↑ Telefoncserékkel leplezte korrupciós ügyleteit Kolozsvár letartóztatott polgármestere[halott link] – Magyarorszagon.hu, 2011. november 17.
↑ Lemondott Kolozsvár előzetesben lévő polgármestere – Index, 2012. február 15.
↑ Kiengedték a besztercei börtönből Sorin Apostut, Maszol.ro, 2016. május 16.
Ez a politikusról szóló lap egyelőre csonk (erősen hiányos). Segíts te is, hogy igazi szócikk lehessen belőle!
A lap eredeti címe: „https://hu.wikipedia.org/w/index.php?title=Sorin_Apostu&oldid=25153232”
Utoljára szerkesztve 2022. augusztus 4., 23:49-kor
A lap utolsó módosítása: 2022. augusztus 4., 23:49
A lap szövege CC BY-SA 3.0 alatt érhető el, ha nincs külön jelölve.